eo eo en eo eo eo pt eo eo eo eo en en eo eo eo eo eo es eo eo eo eo eo ceb eo eo de sw eo eo eo eo eo eo ka en eo eo eo eo eo eo eo eo eo eo eo eo eo eo eo es es eo eo eo en eo es es
Kartvela kuirarto: melongeno kun herboj kaj tomatoj - VeganArto
By : Andy | 0 Comments | On : Oktobro 4, 2016 | Category : Aliaĵo, Receptoj, Varmaj pladoj
En tiuj ĉi lastaj tagoj mi komencis iom esplori la kartvelan kuirarton kiu estas tre riĉa, bunta, bongusta  kaj varia sed ne tro konata kaj en Hispanio kaj en ‘Okcidento’. Mi konatiĝis kun la kartvela kuirarto en la najbara lando Armenio kie mi loĝis ses monatojn. Tie famas pluraj restoracioj kie eblas manĝi tradiciajn kartvelajn manĝaĵojn. Kartvelio estas fascina kaŭkaza lando, kies geografio plenaj de montaroj, kun pluraj valoj kaj la Nigra Maro certe donis al ĝi unikan karakteron. Multaj el ĝiaj pladoj estas adaptoj aŭ versioj de pladoj komunaj al aliaj najbaraj popoloj sed sendube ĝia kuirarto multege influis ankaŭ la najbarojn. El inter ĝiaj plej famaj manĝaĵoj troveblas ĥaĉapuroj, ĥinkaloj kaj pluraj melongenaĵoj kaj fazeolaĵoj kiuj havas diversajn versiojn laŭ la regionoj.
Melongenoj tre oftas en ĝiaj pladoj kaj ekzistas multaj receptoj kies ĉefa ingredienco ĝi estas! En la sekva recepto ĝi ludos ankaŭ gravan rolon!
10 gr da freŝa bazilio
10 gr da freŝa koriandro
1- Tranĉu lamene la melongenon kaj fritu ĝin ambaŭflanke.
2- Tranĉu etkvadrate la cepojn, senŝeligu kaj tranĉu la cepojn.
3- En kaserolo: aldonu olivoleon kaj fritu la cepon, movu ĝin ofte dum 5 minutoj kaj poste aldonu la tranĉitajn kaj senŝeligitaj tomatojn kaj lasu ilin tie kun malalta fajro dum kelkaj minutoj.
4- Sekve, aldonu la ajlerojn, la spicojn kaj salon laŭplaĉe. Movu ĝin kaj aldonu la herbojn (tranĉu ilin). Laŝu ĝin kelkajn minutojn pli.
5- Fine aldonu al ĝi la frititajn melongenojn! Mi mem fritis kaj aldonis kelkajn al la kaĉo mem kaj poste fritis pliajn kaj ornamis la pladon!
-bonan apetiton!  გემრიელად მიირთვით!
Retpoŝtadreso ne estos publikigita. Devigaj kampoj estas markitaj *
Vi rajtas uzi ĉi tiujn etikedojn kaj atribuojn de XHTML:
Ĉu vi volas ke ni avertu vin per retmesaĝo kiam estos novaĵoj? Aligu vian retpoŝt-adreson!
Universala Deklaracio de la Bestaj Rajtoj
Ĉu vi ŝatus fari ion por la paĝaro? Ekzemple, artikolojn pri veganaj receptoj. Ne hezitu kontakti nin!